Sosiaali- ja terveysministeriön asetus

lääkkeen määräämisestä annetun sosiaali- ja terveysministeriön asetuksen muuttamisesta

Sosiaali- ja terveysministeriön päätöksen mukaisesti

*muutetaan* lääkkeen määräämisestä annetun sosiaali- ja terveysministeriön asetuksen (1088/2010) 5 §:n 2 momentti, 16 §:n 2 momentti, sellaisena kuin se on asetuksessa 1459/2016, ja liitteet 1 - 3 sekä

*lisätään* asetuksen 10 §:ään, sellaisena kuin se on asetuksessa 1459/2016, uusi 5 momentti, jolloin nykyinen 5 - 8 momentti siirtyvät 6 - 9 momentiksi, seuraavasti:

5 §

Rajattu lääkkeenmäärääminen

— — — — — — — — — — — — — — — — — — — — — — — — — — — — — —

Sairaanhoitaja, terveydenhoitaja ja kätilö määräävät lääkettä vaikuttavan aineen, vahvuuden ja lääkemuodon perusteella taikka lääkevalmisteen kauppanimellä myyntiluvallisena pakkauksena liitteessä 1 lueteltuihin tautitiloihin. Sairaanhoitaja, terveydenhoitaja ja kätilö eivät saa määrätä erityislupavalmisteita.

10 §

*Lääkkeen määrääminen*

— — — — — — — — — — — — — — — — — — — — — — — — — — — — — —

Sen estämättä, mitä 4 momentissa säädetään, sairaanhoitaja, terveydenhoitaja tai kätilö saa määrätä lääkettä naisen äkillisen komplisoitumattoman virtsatietulehduksen hoitoon puhelinhaastattelun perusteella.

— — — — — — — — — — — — — — — — — — — — — — — — — — — — — —

16 §

Lääkemääräyksen voimassaoloaika

— — — — — — — — — — — — — — — — — — — — — — — — — — — — — —

Lääkemääräyksen voimassaoloajan rajoittamisesta säädetään 10 §:n 8 momentissa.

———

Tämä asetus tulee voimaan päivänä kuuta 20 .

Liite 1

**Sosiaali- ja terveysministeriön asetus lääkkeen määräämisestä**

**Sairaanhoitajan, terveydenhoitajan ja kätilön määrättävissä olevat lääkkeet**

**Lääkityksen aloittaminen**

|  |  |  |  |
| --- | --- | --- | --- |
| *ATC-luokka* | *Lääke* | *Tautitila* | *Rajaus* |
| Antibiootit | | |  |
| J01CA08 | Pivmesillinaamihydrokloridi | äkillinen, komplisoitumaton alempien virtsateiden tulehdus muuten terveellä naisella | 18-65 vuotiaille  ei miehille, ei raskaana oleville  \* |
| J01CE02 | Fenoksimetyylipenisilliini | nieluviljelyllä tai StrA-pikatestillä varmennetun nielutulehduksen hoito | \* |
| J01DB01 | Kefaleksiini | nieluviljelyllä tai StrA-pikatestillä varmennetun nielutulehduksen hoito, kun potilaalla on penisilliiniallergia,  rintatulehdus imettävällä | \* |
| J01EA01 | Trimetopriimi | äkillinen, komplisoitumaton alempien virtsateiden tulehdus muuten terveellä naisella | 18-65 vuotiaille  ei miehille,  ei raskaana oleville  \* |
| J01FA10 | Atsitromysiini | klamydia (tartuntatautilain 1227/2016 sekä sosiaali- ja terveydenhuollon asiakasmaksuista annetun lain 734/1992 mukainen ilmaislääke) | \* |
| J01XE01 | Nitrofurantoiini | äkillinen, komplisoitumaton alempien virtsateiden tulehdus muuten terveellä naisella | 18-65 vuotiaille  ei miehille,  ei raskaana oleville  \* |
| Allergialääkkeet | | |  |
| R06A | Systeemiset väsyttämättömät antihistamiinit:  setiritsiini,  levosetiritsiini,  akrivastiini,  bilastiini,  ebastiini,  feksofenadiini,  loratadiini,  desloratadiini | lääkärin aiemmin diagnosoima allerginen nuha | \* |
| Rokotteet | | |  |
| J07BB | Influenssarokotteet | tartuntataudin ehkäisy | \* |
| J07BC | Hepatiittirokotteet | tartuntataudin ehkäisy | \* |
| ~~J07BK~~ | ~~Vesirokkorokote~~ | ~~tartuntataudin ehkäisy~~ | ~~\*~~ |
| J07BA01 | Puutiaisaivotulehdusrokote | tartuntataudin ehkäisy | \* |
| Paikallishoitovalmisteet | | |  |
| S01AA01 | Kloramfenikoli-silmätipat ja -voide | märkäinen silmän sidekalvon tulehdus, näärännäppy/luomirakkula |  |
| S01AA13 | Fusidiinihappo-silmätipat | märkäinen silmän sidekalvon tulehdus |  |
| Nenän tukkoisuutta lievittävät paikallishoitovalmisteet | | |  |
| R01AC01  R01AC02  R01AC03 | Antihistamiini- tai kromoni-nenäsumutteet:  kromoglikaatti,  levokabastiini,  astelastiini | lääkärin aiemmin diagnosoima allerginen nuha | \* |
| N01BB20 | Lidokaiini-prilokaiini laastari ja emulsiovoide | ihon pintapuudutus |  |
| Hormonaaliset ehkäisyvalmisteet | | |  |
| G03A  G02BA03  G02BB01 | Hormonaaliset ehkäisyvalmisteet | raskauden ehkäisy | alle 35-vuotiaalle naiselle  \* |
|  | Itsehoitolääkkeet | lääkevalmisteen käyttöaiheen mukaisesti |  |

\* ei alle 12-vuotiaille lapsille

**Lääkityksen jatkaminen hoitosuunnitelman mukaisesti Fonttikoko erilainen kuin aloitettavissa lääkkeissä**

|  |  |  |  |
| --- | --- | --- | --- |
| *ATC-luokka* | *Lääke* | *Tautila* | *Rajaus* |
| Sydän- ja verisuonisairauksien lääkkeet | | | |
| C03 | Diureetit | primaarinen verenpainetauti | \* |
| C07 | Beetasalpaajat | primaarinen verenpainetauti, sepelvaltimotauti | \* |
| C08 | Kalsiumkanavan salpaajat | primaarinen verenpainetauti | \* |
| C09A | ACE:n estäjät | primaarinen verenpainetauti | \* |
| C09C | Angiotensiini II-reseptorin salpaajat | primaarinen verenpainetauti | \* |
|  | Edellisten yhdistelmävalmisteet | primaarinen verenpainetauti | \* |
| C01DA | Orgaaniset nitraatit | angina pectoris -rintakipu | \* |
| C10AA | Statiinit | dyslipidemia | ei perinnölliseen dyslipidemiaan  \* |
| B01AA03 | Varfariini | krooninen eteisvärinä, pysyvä antikoagulaatio-hoito | ei tekoläppä-potilaalle  \* |
| B01AC06 | Asetyylisalisyylihappo | antitromboottinen hoito | \* |
| Diabeteslääkkeet | | | |
| A10BA02 | Metformiini | tyypin 2 diabeteksen hoito | \* |
| A10BH | DPP4-estäjät (gliptiinit) | tyypin 2 diabeteksen hoito | \* |
| A10BB | Sulfonyyliurea | tyypin 2 diabeteksen hoito | \* |
| A10BD | Edellisten yhdistelmävalmisteet | tyypin 2 diabeteksen hoito | \* |
| Hengityselinten sairauksien lääkkeet | | | |
| R03BA | Inhaloitavat glukokortikoidit | astma | \* |
| R03AC | Beeta-2-reseptoreita stimuloivat lääkkeet | astma, COPD | \* |
| R03AK06 | Inhaloitavat glukokortikoidin ja beeta-2-agonistien yhdistelmävalmisteet | astma, COPD | \* |
| Allergialääkkeet | | | |
| R06A | Systeemiset väsyttämättömät antihistamiinit:  setiritsiini,  levosetiritsiini,  akrivastiini,  bilastiini,  ebastiini,  feksofenadiini,  loratadiini,  desloratadiini | aiemmin diagnosoitu allerginen nuha | \* |
| R01AD | Kortikosteroidit, yhdistelmävalmisteet (Nenän limakalvolle annosteltavat paikallishoitovalmisteet) | aiemmin diagnosoitu allerginen nuha | \* |
| C01CA24 | Adrenaliini -auto-injektori | anafylaktinen reaktio | \* |
| Hormonaaliset ehkäisyvalmisteet | | | |
| G03A  G02BA03  G02BB01 | Hormonaaliset ehkäisyvalmisteet | raskauden ehkäisy | alle 35-vuotiaalle naiselle  \* |
| Kipulääkkeet | | | |
| M01AE01 | Ibuprofeeni (ei 800 mg) | lääkärin arvioima pitkäaikainen kipu | \* |
| N02BE01 | Parasetamoli | lääkärin arvioima pitkäaikainen kipu | \* |
| M01AE02 | Naprokseeni | lääkärin arvioima pitkäaikainen kipu | \* |
|  | Perusvoiteet | pitkäaikaisen ihosairauden hoitoon |  |
|  | Itsehoitolääkkeet | lääkevalmisteen käyttöaiheen mukaisesti |  |

\* ei alle 12-vuotiaille lapsille

Liite 2

**Optikon vastaanottoaan varten hankittavissa olevat lääkkeet**

|  |  |  |  |
| --- | --- | --- | --- |
| *ATC-luokka* | *Lääke* | *Käyttötarkoitus* | *Rajaus* |
| S01JA51 | Fluoreseiini-oksibuprokaiinihydrokloridi | silmän etupinnan puudutus, sarveiskalvon värjäys |  |
| S01HA02 | Oksibuprokaiinihydrokloridi | silmän etupinnan puudutus |  |
| S01FA04  S01FA06  S01FB01 | Lyhytvaikutteiset  mydriaatit | mustuaisen laajentaminen |  |

Liite 3

**Suuhygienistin ammatinharjoittamistaan varten hankittavissa olevat lääkkeet**

|  |  |  |  |
| --- | --- | --- | --- |
| *ATC-luokka* | *Lääke* | *Käyttötarkoitus* | *Rajaus* |
| C01CA24 | Adrenaliini -auto-injektori | anafylaktinen reaktio |  |
| N01BB02 | Lidokaiini | suun limakalvojen pintapuudutus |  |
| N01BB20 | Lidokaiini-prilokaiini geeli | ientaskujen paikallispuudutus |  |
| N01BB02 | Lidokaiini, yhdistelmävalmiste | infiltraatiopuudutus subgingivaalisen hammaskiven poistamisen yhteydessä ientaskuista hammaslääkärin laatiman hoitosuunnitelman mukaisesti |  |
| N01BB58 | Artikaiini, yhdistelmävalmiste | infiltraatiopuudutus subgingivaalisen ham-maskiven poistamisen yhteydessä ientaskuista hammaslääkärin laatiman hoitosuunnitelman mukaisesti |  |
| A01AA01 | Natriumfluoridi | hampaiden fluoraus |  |
| A01AA03 | Olafluuri | hampaiden fluoraus |  |
|  | Lievästi denaturoitu etanoli | pintojen desinfektio |  |